
Parlamentul  României

Camera  Deputaţilor

Comisia pentru industrii                                         Comisia juridică, de disciplină

              si servicii                                                                       şi imunităţi
Bucureşti, 14.02.2008                                                         Bucureşti, 14.02.2008
Nr.23/297/2007                                                                          Nr.31/1078/2007
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, cu modificările ulterioare, vă înaintăm, alăturat, Raportul comun asupra propunerii legislative pentru modificarea Ordonanţei de urgenţă a Guvernului nr.63/2006 pentru modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice, trimisă pentru dezbatere în fond Comisiei pentru industrii şi servicii şi Comisiei juridice, de disciplină şi imunităţi, cu adresa nr.P.l.x 667 din 8 octombrie 2007, înregistrată cu nr.23/297/10.10.2007, respectiv 31/1078/10.10.2007.


În raport cu obiectul de reglementare şi conţinutul său, propunerea legislativă face parte din categoria legilor organice.

              PREŞEDINTE,                                              PREŞEDINTE,

                Iulian Iancu                                                   Sergiu Andon                                   

Parlamentul  României

Camera  Deputaţilor

Comisia pentru industrii                                             Comisia juridică, de disciplină

              si servicii                                                                         şi imunităţi

Bucureşti, 14.02.2008                                                         Bucureşti, 14.02.2008
       Nr.23/297/2007                                                                   Nr.31/1078/2007
RAPORT    COMUN

asupra propunerii legislative pentru modificarea Ordonanţei de urgenţă a Guvernului nr.63/2006 pentru modificarea şi completarea Ordonanţei de urgenţă a Guvernului nr. 195/2002 privind circulaţia pe drumurile publice
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii şi Comisia juridică, de disciplină şi imunităţi au fost sesizate, pentru dezbatere în fond, cu propunerea legislativă pentru modificarea Ordonanţei de urgenţă a Guvernului nr.63/2006 pentru modificarea şi completarea Ordonanţei de urgenţă a Guvernului nr. 195/2002 privind circulaţia pe drumurile publice, trimisă cu adresa nr.P.l.x 667 din 8 octombrie 2007, înregistrată sub nr.23/297 din 10 octombrie 2007, respectiv sub nr.31/1078 din 10 octombrie 2007.



Propunerea legislativă supusă dezbaterii are ca obiect de reglementare modificarea şi completarea Ordonanţei de urgenţă a Guvernului nr.63/2006 pentru modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice, referitoare la unele neclarităţi privind regimul de proprietate al autovehiculelor, delimitarea competenţelor în ceea ce priveşte oprirea în trafic a autovehiculelor şi eliminarea unor reglementări discriminatorii pentru anumite categorii de participanţi la trafic.



Propunerea legislativă a fost avizată favorabil de Consiliul Legislativ, cu observaţii şi propuneri, potrivit adresei nr.691 din 30 mai 2007.



Guvernul României, cu adresa nr.1444 din 15 iunie 2007, nu susţine adoptarea iniţiativei legislative, menţionând că Ordonanţa de urgenţă a Guvernului nr.63/2006 a fost modificată şi completată prin Legea nr.6/2007 şi că propunerea legislativă trebuie să se refere la modificarea şi completarea actului normativ de bază respectiv la Ordonanţa de urgenţă a Guvernului nr.195/2002 privind circulaţia pe drumurile publice.



Propunerea legislativă a fost respinsă de Senat, în calitate de primă Cameră sesizată, în şedinţa din 1 octombrie 2007.



În conformitate cu prevederile art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, Camera decizională pentru această propunere legislativă este Camera Deputaţilor.


În conformitate cu prevederile art.61 şi art.68 din Regulamentul Camerei Deputaţilor, republicat, cu modificările ulterioare, membrii celor două comisii au examinat această iniţiativă pe parcursul mai multor şedinţe separate.



La lucrări au fost prezenţi 18 deputaţi din totalul de 21 membri ai Comisiei pentru industrii şi servicii şi 14 deputaţi din totalul de 27 membri ai Comisiei juridice, de disciplină şi imunităţi.



La dezbaterile asupra propunerii legislative au participat, în calitate de invitaţi, din partea Ministerului Internelor şi Reformei Administrative, domnul Mircea Alexandru – secretar de stat, doamna Nina Badea – comisar şef, domnul Lucian Diniţă – şef serviciu şi domnul Nicu Crăcea – comisar şef.


În urma examinării propunerii legislative şi a opiniilor exprimate de către membrii celor două comisii şi de către specialiştii din Ministerul Internelor şi Reformei Administrative, s-a hotărât ca unele din propunerile iniţiativei legislative, să fie preluate ca amendamente la proiectul de Lege pentru aprobarea Ordonanţei de urgenţă a Guvernului nr.69/2007 pentru modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice. Ţinând seama de faptul că Ordonanţa de urgenţă a Guvernului nr.63/2006 a fost modificată prin Legea nr.6/2007 de aprobare a respectivului act normativ şi că iniţiatorii propunerii legislative nu au avut în vedere aceste modificări, membrii Comisiei pentru industrii şi servicii şi ai Comisiei juridice, de disciplină şi imunităţi au hotărât, în unanimitate, să propună plenului Camerei Deputaţilor respingerea propunerii legislative pentru modificarea Ordonanţei de urgenţă a Guvernului nr.63/2006 pentru modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice.


În raport cu obiectul de reglementare şi conţinutul său, propunerea legislativă face parte din categoria legilor organice.
                PREŞEDINTE,                                               PREŞEDINTE,

                  Iulian Iancu                                                   Sergiu Andon      

                  SECRETAR,                                                  SECRETAR,
                 Aurelia Vasile                                                George Băeşu

Consilier parlamentar,                                                                                                                                   Consilier parlamentar,

Daniel Bădina                                                                                                                                                   Nicoleta Grecu

